cyanic-selkie/wikianc huggingface dataset:
พัดชา เดอะมิราเคิลซิกซ์
รางวัลที่ได้รับ และ การได้รับการเสนอชื่อเข้าชิงรางวัล
อัลบั้ม Patcha The Miracle 6 นับว่าเป็นผลงานเพลงสร้างชื่อให้ "พัดชา เอนกอายุวัฒน์" ก้าวขึ้นในฐานะ "ศิลปินหญิงเดี่ยว" อย่างเต็มตัว นอกจาก เพลง "ช้าไปไหมเธอ" จะสร้างสถิติเป็นเพลงยอดนิยมแล้ว  อัลบั้มชุดนี้ทำให้เธอได้รับการเสนอชื่อเข้าชิงรางวัล มากมายจากหลายสถาบัน ทั้งประเภทยอดเยี่ยมและยอดนิยม  ซึ่งได้แก่ การได้รับเสนอชื่อเข้าชิงรางวัล สาขา "ศิลปินเดี่ยวยอดนิยมประจำปี" จาก Sudsapda Young & Smart Vote 2007 โดย นิตยสารสุดสัปดาห์, ได้รับการเสนอชื่อเข้าชิงรางวัล สาขา "ศิลปินหญิงสุดซี้ดแห่งปี" จาก Seed Awards 2007 โดย คลื่นวิทยุ Seed 97.5 FM , ได้รับการเสนอชื่อเข้าชิงรางวัล สาขา "ศิลปินเดี่ยวยอดนิยม" จาก คมชัดลึก อวอร์ด ครั้งที่ 5 จัดโดย หนังสือพิมพ์ คมชัดลึก เป็นต้น
สำหรับรางวัลที่ได้รับจากอัลบั้มชุดนี้ ได้แก่ รางวัล "ศิลปินหญิงสุดฮิตแห่งปี" จาก Virgin Hitz Awards 2007 จัดโดย คลื่นวิทยุ Virgin Hitz อีกทั้งได้รับรางวัลประเภทเพลง คือ "รางวัลเพลงยอดนิยม" Chart Hitz 40 Bangkok เพลง ช้าไปไหมเธอ จากเวทีเดียวกันนี้ด้วย นอกจากนี้ยังมีรางวัลอันทรงเกียรติอีกรางวัลหนึ่ง ซึ่งเป็นประเภทรางวัลที่ได้รับการตัดสินจากคณะกรรมการผู้ทรงคุณวุฒิ คือ รางวัล "ศิลปินหญิงยอดเยี่ยม" จาก Hamburger Awards ครั้งที่ 5 จัดโดย นิตยสาร Hamburger นับได้ว่าเป็นสิ่งที่ภาคภูมิใจอย่างหนึ่งสำหรับเธอ ในฐานะศิลปินหญิงเดี่ยวที่รอคอยมากว่า 2 ปี
คอนเสิร์ต Patcha My Miracle...My Soul
"คอนเสิร์ต Patcha My Miracle...My Soul" คอนเสิร์ตนี้เกิดจากความสำเร็จของอัลบั้ม "Patcha The Miracle 6" ทำให้ บริษัท ทรูแฟนเทเชีย จำกัด ได้จัดคอนเสิร์ตอย่างเป็นทางการของอัลบั้มนี้  จัดขึ้นเมื่อวันที่ 12 สิงหาคม พ.ศ. 2550 ณ ศูนย์วัฒนธรรมแห่งประเทศไทย โดยได้นำเอาบทเพลงจากทั้งในอัลบั้มนี้ จากอัลบั้มที่ผ่านมาและบทเพลงที่เคยสร้างความประทับใจจากการแข่งขัน ทรู อะคาเดมี่ แฟนเทเชีย ซีซั่นที่ 2 ของ พัดชา เอนกอายุวัฒน์ มาถ่ายทอดใหม่อีกครั้งบนคอนเสิร์ต
โดยได้มีแขกรับเชิญ ทั้งจาก ทรู อะคาเดมี่ แฟนเทเชีย ได้แก่ "ลูกตาล AF2" และ "เปรี้ยว AF2" เพื่อนร่วมรุ่นในนามอดีตกลุ่มศิลปิน Power Pop Girls จากอัลบั้มแรกของเธอ, "จีน AF1]]" และ "เพชร AF3" จากโปรเจ็กต์พิเศษ Love to Share และ ศิลปินรับเชิญพิเศษชื่อดัง "ธนชัย อุชชิน" หรือ ที่รู้จักกันในนาม "ป๊อด โมเดิร์นด็อก" ซึ่งได้ร่วมกันร้องบทเพลงที่เคยเป็นตัวแทนของเขาและเธอ คือ เพลง "...ก่อน"
คอนเสิร์ตครั้งนี้นับว่าเป็นอีกหนึ่งคอนเสิร์ตที่สร้างความประทับใจ พร้อมกับเต็มอิ่มไปด้วยคุณภาพ และ ความรัก ความอบอุ่นจากบรรยากาศวันแม่ ซึ่งถือเป็นการขอบคุณเสียงตอบรับที่ดีเสมอมา จากแฟนเพลงที่มีให้ศิลปินและอัลบั้ม "Patcha The Miracle 6" อัลบั้มนี้ รายชื่อเพลงในคอนเสิร์ต Patcha My Miracle...My Soul
1. I will always love you 2. เรื่องเดียว 3. เผลอใจ 4. โดราเอมอน 5. ไม่รักดี 6. ซักกะนิด (โดย ลูกตาล AF2) 7. แบ่งๆกันไป (โดย เปรี้ยว AF2) 8. อยากบอกเธอ (ร่วมด้วย ลูกตาล AF2 และ เปรี้ยว AF2) 9. เจ้าชายของฉัน 10. ทำให้ใจเต้นแรง 11. ปล่อยไปกับน้ำตา (โดย จีน AF1) 12. ยิ่งร้ายยิ่งรัก (โดย เพชร AF3)
13. Give it a try (ร่วมด้วย จีน AF1 และ เพชร AF3) 14. ตัวของตัวเอง (ร่วมด้วย จีน AF1 และ เพชร AF3) 15. อ้อมกอดที่ไม่เคยอุ่น 16. ก่อน (ร่วมด้วย ป๊อด โมเดิร์นด็อก) 17. ใคร (โดย ป๊อด โมเดิร์นด็อก) 18. บุษบา (โดย ป๊อด โมเดิร์นด็อก) 19. Wind beneath my wings 20. งง 21. ปิดข่าว 22. เพราะดาว 23. ช้าไปไหมเธอ
วัดน้อมประชาสรรค์
วัดน้อมประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะแมบ อำเภอวังน้อย จังหวัดพระนครศรีอยุธยา มีเนื้อที่ 16 ไร่ 3 ตารางวา
วัดน้อมประชาสรรค์ตั้งวัดเมื่อวันที่ 21 มกราคม พ.ศ. 2517 โดยมีนางน้อม ตามสกุล บริจาคที่นาให้เป็นที่สร้างวัด และได้รับอนุญาตให้สร้างเป็นวัดวันที่ 25 มิถุนายน พ.ศ. 2516 และตั้งชื่อว่า "วัดน้อมประชาสรรค์" ตามชื่อและนามสกุลของผู้บริจาค ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 เขตวิสุงคามสีมากว้าง 25 เมตร ยาว 40 เมตร
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2511 สร้างด้วยไม้ ศาลาการเปรียญสร้างด้วยคอนกรีต เมื่อ พ.ศ. 2519 หอสวดมนต์สร้างด้วยไม้ เมื่อ พ.ศ. 2517 กุฏิสงฆ์จำนวน 9 หลัง เป็นอาคารไม้ หอระฆัง ศาลาธรรมสังเวช และศาลาท่าน้ำ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 60 นิ้ว พร้อมด้วยอัครสาวก ที่ศาลาการเปรียญ มีพระประธาน 2 องค์ ที่หอสวดมนต์มี 3 องค์
ใน พ.ศ. 2565 วัดเริ่มมีชื่อเสียงจากการที่ลูกศิษย์วัดนิยมไปอาบน้ำมนต์กับพระครูสมุห์ตะวัน อิทฺธิโชโต (พระอาจารย์แจ้)
นักโทษการเมือง
นักโทษการเมือง คือ บุคคลที่ถูกจำคุกเพราะค้านหรือวิจารณ์รัฐบาลที่รับผิดชอบ
บุคคลหรือกลุ่มที่ท้าทายความชอบธรรมของการควบคุมตัวนักโทษเป็นผู้ใช้คำนี้ ผู้สนับสนุนคำนี้นิยามนักโทษการเมืองว่าผู้ที่ถูกจำคุกเพราะการเข้ามีส่วนร่วมในกิจกรรมทางการเมืองของผู้นั้น หากการกระทำผิดทางการเมืองมิใช่สาเหตุอย่างเป็นทางการของการควบคุมตัว คำนี้อาจส่อความว่าการควบคุมตัวนั้นมีแรงจูงใจจากการเมืองของนักโทษ
ชายฝั่ง
ชายฝั่ง คือแนวชายทะเลขึ้นไปบนบกจนถึงบริเวณที่มีลักษณะภูมิประเทศเปลี่ยนแปลงอย่างเด่นชัด มักมีลักษณะโค้งและเว้าแตกต่างกันออกไป บ้างก็เป็นหน้าผาหินสูงชัน และบางแห่งก็เป็นชายหาดระดับต่ำที่แผ่ขยายออกไปกว้างขวางแทรกสลับอยู่ระหว่างภูเขาและโขดหิน แรงที่ทำให้เกิดรูปร่างของชายฝั่งแบบต่าง ๆ เกิดจากแรงจากกระแสคลื่นและลมในทะเลที่ก่อให้เกิดขบวนการกัดกร่อน พัดพาและสะสมตัวของตะกอน เศษหินและแร่ที่เกิดจากขบวนการภายในโลกที่ทำให้เปลือกโลกเกิดการยกตัวหรือจมตัว
การกัดกร่อนโดยคลื่น
ตัวการสำคัญที่ทำให้เกิดการกัดกร่อนชายฝั่งก็คือ การกระทำของคลื่น (Wave activity) แรงปะทะของคลื่นอาจรุนแรงมากกว่าแรงขับเคลื่อนของน้ำในมหาสมุทรมาก และเมื่อคลื่นเข้าปะทะชายฝั่งอาจพัดพาเอากรวดขนาดใหญ่มาด้วย ทำให้ชายฝั่งบริเวณนั้นพังทลายหรือเปลี่ยนรูปร่างไปได้ การผุพังดังกล่าวมักเกิดควบคู่ไปกับการผุพังทางเคมี การผุพังทางเคมีจะช่วยทำให้รอยแตกนั้นขยายใหญ่ขึ้นเมื่อถูกคลื่นปะทะอยู่เป็นเวลานาน ๆ จากรอยแตกกลายเป็นโพรงขนาดเล็ก (sea notch) และกลายเป็นถ้ำ (sea cave) ในที่สุดชายหาดบางแห่งที่มีหน้าผาเป็นแหลมยื่น จะถูกคลื่นกัดเซาะจนเกิดเป็นโพรงทะลุไปยังอีกด้านหนึ่งของแหลม เหลือให้เห็นเพียงส่วนบนที่ยังต่ออยู่ระหว่างแผ่นดินกับแหลมที่ยื่นออกไป เรียกลักษณะของผาทะเลนี้ว่าโค้งทะเล (sea arches) เมื่อการกัดเซาะยังเกิดต่อไปเรื่อย ๆ จนกระทั่งส่วนต่อดังกล่าวถูกกัดเซาะไปหมดจะทำให้ส่วนที่ยื่น ถูกตัดขาดจากแผ่นดินเรียกว่าโขดทะเล (sea stack)
จังหวัดเวสเทิร์นเคป
จังหวัดเวสเทิร์นเคป (Western Cape, Wes-Kaap, iNtshona-Koloni) เป็นจังหวัดของแอฟริกาใต้ ตั้งอยู่ทางตะวันตกเฉียงใต้ของประเทศ เป็นจังหวัดที่ใหญ่เป็นอันดับสี่จากเก้าจังหวัดของแอฟริกาใต้ โดยมีพื้นที่ และมีประชากรมากที่สุดเป็นอันดับที่สาม โดยใน 2018 มีจำนวนประมาณ 6.6 ล้านคน โดยสองในสามของผู้ที่อยู่ในจังหวัดนี้อาศัยอยู่ในเคปทาวน์ ซึ่งเป็นเมืองหลวงของจังหวัด สร้างขึ้นในปี 1994 จากการแยกจากจังหวัดเคปเดิม
เกิดวังปารุสก์
เกิดวังปารุสก์ เป็นงานทรงนิพนธ์ใน พระเจ้าวรวงศ์เธอ พระองค์เจ้าจุลจักรพงษ์ เป็นหนังสืออัตชีวประวัติของพระองค์ มีเนื้อหาที่สอดแทรกเกร็ดประวัติศาสตร์ตลอดจนขนบธรรมเนียมประเพณีต่าง ทรงเล่าถึงสภาพชีวิตภายในราชสำนักตั้งแต่ พ.ศ. 2450-2492 ซึ่งเป็นเรื่องเกี่ยวกับการเมืองไทยในปลายรัชกาลที่ 5 ถึง รัชกาลที่ 9 รวมทั้งกล่าวถึงสภาพภูมิประเทศ การศึกษาและพระศาสนา นอกจากนี้ยังได้รวบรวมเรื่องราวเกี่ยวกับพระราชวงศ์ของประเทศอังกฤษ ตลอดจนพระราชพิธี พระราชวงศ์และประเพณีต่าง ๆ ของประเทศอื่น ๆ ในทวีปยุโรปและที่สำคัญยิ่งคือ การเป็นผู้จัดการแข่งรถ ซึ่งสร้างชื่อเสียงและเกียรติยศมาสู่ประเทศไทย
เกิดวังปารุสก์ ยังทำยอดจำหน่ายติดอันดับขายดีหรือ "เบสท์เซลเลอร์" มียอดจำหน่ายนับหมื่นเล่ม ยังเป็นที่รู้จักกันดีในหมู่ชาวต่างชาติในภาคภาษาอังกฤษว่า Brought Up in England ที่แปลว่า "เติบโตในอังกฤษ"
เรื่องดังกล่าว ผู้นิพนธ์ยังได้ระบายความคับแค้นใจส่วนพระองค์หลายประการในฐานะที่พ่อเป็นเจ้าฟ้าและมีหม่อมแม่เป็นแหม่ม นอกจากขายดีแล้ว ยังสร้างเสียงวิพากษ์วิจารณ์อย่างรวดเร็วและปริศนา ถึงขนาดมีผู้ถกกันว่า ที่แต่งขึ้นมา บ้างก็ว่า เป็นการทวงวังปารุสก์ จึงใช้ชื่อว่า เกิดวังปารุสก์ แต่ไม่ใช่เช่นนั้น เพราะผู้ประพันธ์กล่าวว่า "วังปารุสก์เป็นศูนย์กลางอันสำคัญของรัฐบาลในสมัยเปลี่ยนแปลงการปกครอง พ.ศ. 2475 และต่อมาน่าจะมีคนรู้จักวังมากกว่ารู้จักข้าพเจ้า จึงเห็นว่า วังปารุสก์ จะสะดุดใจคน"
ในการพิมพ์ครั้งที่ 1 ประกอบด้วย
คาบัดบารัน
คาบัดบารัน (Cabadbaran) เป็นเมืองศูนย์กลางประจำจังหวัดฮีลากังอากูซัน ประเทศฟิลิปปินส์ ในปี ค.ศ. 2015 มีประชากรทั้งหมด 73,639 คน ก่อตั้งในปี ค.ศ. 1894 เป็นเมืองที่เติบโตมาตั้งแต่ยุคอาณานิคมของสเปน
วันที่ 16 สิงหาคม ค.ศ. 2000 ได้มีการย้ายเมืองศูนย์กลางของจังหวัดจากบูตูอันมายังคาบัดบารัน แม้ว่าสำนักงานส่วนใหญ่จะยังคงตั้งอยู่ที่บูตูอันก็ตาม โดยคาบัดบารันได้รับการแต่งตั้งเป็นนครในปี ค.ศ. 2007
ธราธร จันทรวรกาญจน์
ธราธร จันทรวรกาญจน์ (เกิด 28 กันยายน พ.ศ. 2541) เป็นนักแสดงชายชาวไทยในสังกัด GMMTV เริ่มเข้ามาสู่วงการบันเทิงและได้มีผลงานการแสดงเรื่องแรกในปี พ.ศ. 2563 กับละครเรื่องไฟสิ้นเชื้อ ต่อมาก็ได้มีผลงานการแสดงซีรีส์เรื่อง ใครคืออองชองเต ในปี พ.ศ. 2564
ประวัติ
ธราธร เกิดเมื่อวันที่ 28 กันยายน 2541 เข้าศึกษาระดับชั้นมัธยมศึกษาที่โรงเรียนสวนกุหลาบวิทยาลัย และปัจจุบันสำเร็จการศึกษาระดับปริญญาตรี จาก คณะวิศวกรรมศาสตร์ มหาวิทยาลัยเกษตรศาสตร์
ธราธร เข้าสู่วงการบันเทิงโดยเป็นผู้เข้าประกวดรายการ Go On Girl & Guy Star Search by Clean & Clear ปี3 Train หน้าใส ให้เป็น idol และได้เซ็นสัญญาเป็นนักแสดงในสังกัด GMMTV
แหล่งข้อมูลอื่น
อินสตาแกรม - https://www.instagram.com/besevboom/
ตำบลตะเคียน (อำเภอกาบเชิง)
ตำบลตะเคียน เป็นตำบลหนึ่งตั้งอยู่ในอำเภอกาบเชิง จังหวัดสุรินทร์ มีพื้นที่รวม 42.85 ตารางกิโลเมตร หรือประมาณ 26,781.25 ไร่
ประวัติ
แต่เดิม ตะเคียน (เขมรถิ่นไทย: กะกีร์, กัมพูชา: គគី) เป็นหมู่บ้านชาวไทยเชื้อสายเขมร บริเวณนี้เดิมเป็นป่ามีต้นตะเคียนขนาดใหญ่เป็นที่มาของชื่อหมู่บ้าน ตั้งอยู่ในบริเวณเส้นทางผ่านของหมอช้างชาวกวย หรือกูย ได้มาพักอาศัยที่คุ้มโคกสูงได้ไปจับโพนช้างป่าแถบ จังหวัดพิบูลสงคราม และภายหลัง สงครามโลกครั้งที่ 2 ไทยต้องส่งดินแดนจังหวัดพิบูลสงครามคืนให้แก่กัมพูชาในอารักขาของฝรั่งเศสขณะนั้น ปัจจุบันคือจังหวัดเสียมราฐ จังหวัดอุดรมีชัย และจังหวัดบันทายมีชัย ราชอาณาจักรกัมพูชา โดยใช้เส้นทางเข้าที่ช่องจบก ช่องเปรอ ช่องระยี ช่องปลดต่าง และช่องคอโค ตามแนว ทิวเขาพนมดงรัก ซึ่งมีหมู่บ้านบุ และบ้านตาเกาว์ ที่อยู่ติดแนวชายแดนไทย–กัมพูชา ที่มาจะเป็นประการใดไม่ปรากฏแน่ชัด แต่สันนิษฐานได้ว่าผู้คนที่มาบุกเบิกแผ้วถางป่าซึ่งรกชันเพื่อเป็นที่อยู่อาศัยและทำกินในพื้นที่นี้ โดยช่วงแรกบ้านตะเคียนขึ้นอยู่กับตำบลกระเทียม (หมู่ที่ 7) อำเภอสังขะ จังหวัดสุรินทร์
หมู่บ้าน
ตำบลตะเคียนแบ่งเขตการปกครองออกเป็น 9 หมู่บ้าน ดังนี้
การประกวดเพลงยูโรวิชันปี 1969
การประกวดเพลงยูโรวิชันปี 1969 เป็นการประกวดร้องเพลงโดยจัดขึ้นที่เมืองมาดริด ประเทศสเปน จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะในปีนี้มีทั้งหมด 4 เพลง ได้แก่ Vivo cantando ขับร้องโดย Salomé ตัวแทนจากสเปน Boom Bang-a-Bang ขับร้องโดย Lulu ตัวแทนจากสหราชอาณาจักร De troubadour ขับร้องโดย Lenny Kuhr ตัวแทนจากเนเธอร์แลนด์ และ Un jour, un enfant ขับร้องโดย Frida Boccara ตัวแทนจากฝรั่งเศส
การออกอากาศ
สถานีโทรทัศน์แห่งชาติสเปน เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม
ประเทศที่ไม่เข้าร่วมในปีนี้
สมเด็จพระเจ้าลูกยาเธอ เจ้าฟ้าทีปังกรรัศมีโชติ
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร (ประสูติ 29 เมษายน พ.ศ. 2548) เป็นพระราชโอรสในพระบาทสมเด็จพระวชิรเกล้าเจ้าอยู่หัว ประสูติแต่ท่านผู้หญิงศรีรัศมิ์ สุวะดี (ขณะดำรงพระอิสริยยศเป็นหม่อมศรีรัศมิ์ มหิดล ณ อยุธยาในสมเด็จพระบรมโอรสาธิราชฯ สยามมกุฎราชกุมาร) ถือเป็นรัชทายาทโดยสันนิษฐานลำดับแรกตามกฎมณเฑียรบาลว่าด้วยการสืบราชสันตติวงศ์ พระพุทธศักราช 2467
ประสูติกาล
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร ทรงประสูติเมื่อวันศุกร์ที่ 29 เมษายน พ.ศ. 2548 เวลา 18.35 น. ณ โรงพยาบาลศิริราช เป็นพระราชโอรสในพระบาทสมเด็จพระวชิรเกล้าเจ้าอยู่หัว ประสูติแต่ท่านผู้หญิงศรีรัศมิ์ สุวะดี ขณะยังเป็นพระวรชายาในสมเด็จพระบรมโอรสาธิราชฯ สยามมกุฎราชกุมาร พระองค์มีพระเชษฐภคินีต่างพระมารดา 2 พระองค์ คือ สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
คณะแพทย์ถวายพระประสูติโดยการผ่าตัด เมื่อแรกประสูติ พระองค์เจ้าทีปังกรรัศมีโชติทรงมีน้ำหนัก 2,680 กรัม ความยาวพระองค์ 47 เซนติเมตร รอบพระเศียร 31 เซนติเมตร ลืมพระเนตรเวลา 19.00 น. มีพระพลานามัยสมบูรณ์ แข็งแรง พระเนตรโต พระนาสิกโด่ง
พระบาทสมเด็จพระมหาภูมิพลอดุลยเดชมหาราช บรมนาถบพิตรมีพระบรมราชโองการโปรดเกล้าโปรดกระหม่อมพระราชทานพระราชหัตถเลขาขนานพระนามว่า "พระเจ้าหลานเธอ พระองค์เจ้าทีปังกรรัศมีโชติ" เมื่อวันที่ 15 มิถุนายน พ.ศ. 2548 และพระราชทานเสมาอักษรพระปรมาภิไธย ภ.ป.ร. ทองคำ ส่วนพระนามของพระเจ้าหลานเธอ พระองค์เจ้าทีปังกรรัศมีโชตินั้น พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระมหากรุณาธิคุณอธิบายพระนามของพระเจ้าหลานเธอ พระองค์เจ้าทีปังกรรัศมีโชติ ว่า "ผู้ทำประทีปคือปัญญาให้สว่างกระจ่างแจ้ง, ผู้ทำเกาะคือที่พึ่งให้รุ่งเรืองโชติช่วง"
ต่อมาเมื่อวันที่ 4 กรกฎาคม พ.ศ. 2548 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อมให้เขียนพระนามของพระเจ้าหลานเธอ พระองค์เจ้าทีปังกรรัศมีโชติ เป็นภาษาอังกฤษ ว่า His Royal Highness Prince Dipangkorn Rasmijoti
พระราชพิธีสมโภชเดือนและขึ้นพระอู่
เมื่อวันที่ 17 มิถุนายน พ.ศ. 2548 ได้มีพระราชพิธีสมโภชเดือนและขึ้นพระอู่ตามพระราชประเพณีในพระที่นั่งอนันตสมาคม เมื่อพระเจ้าหลานเธอฯ มีพระชนมายุครบ 1 เดือน
นอกจากนี้ ในวาระที่พระเจ้าหลานเธอ พระองค์เจ้าทีปังกรรัศมีโชติ ทรงเจริญพระชันษาครบ 1 ปี ในวันที่ 29 เมษายน 2549 กรมธนารักษ์จัดทำเหรียญกษาปณ์ที่ระลึก ชนิดราคา 50 บาท ทำด้วยทองแดงผสมนิกเกิล น้ำหนัก 21 กรัม ขนาดเส้นผ่าศูนย์กลาง 36 มิลลิเมตร จำนวนผลิตไม่เกิน 500,000 เหรียญ ลวดลายด้านหน้ากลางเหรียญมีพระรูป พระเจ้าหลานเธอฯ ผินพระพักตร์ทางเบื้องซ้าย ภายในวงขอบเหรียญด้านขวามีข้อความว่า "พระองค์เจ้า" ด้านซ้ายมีข้อความว่า "ทีปังกรรัศมีโชติ" ด้านหลังกลางเหรียญมีข้อความว่า "พระเจ้าหลานเธอ พระองค์เจ้าทีปังกรรัศมีโชติ ทรงเจริญพระชันษา 1 ปี 29 เมษายน 2549 50 บาท" ภายในวงขอบเหรียญด้านขวา มีรูปลูกไก่ยืนอยู่บนหัวเม็ดทรงมัณฑ์ ซึ่งเป็นส่วนหนึ่งสำหรับม้วนเก็บแผ่นจารึก เบื้องล่างมีข้อความว่า "ประเทศไทย"
สมเด็จพระเจ้าลูกยาเธอ
เนื่องในพระราชพิธีบรมราชาภิเษก พุทธศักราช 2562 เมื่อวันที่ 5 พฤษภาคม พ.ศ. 2562 พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ สถาปนา พระเจ้าหลานเธอ พระองค์เจ้าทีปังกรรัศมีโชติ เป็น สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
การศึกษา
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร เริ่มต้นการศึกษาที่โรงเรียนจิตรลดาในพระราชวังดุสิต ก่อนจะเสด็จไปทรงศึกษาต่อต่างประเทศที่โรงเรียนนานาชาติบาวาเรีย (BIS) ในบาวาเรีย ประเทศเยอรมนี
พระกรณียกิจ
วันที่ 20 สิงหาคม พ.ศ. 2551 พระเจ้าหลานเธอ พระองค์เจ้าทีปังกรรัศมีโชติ เสด็จไปยังห้องสมุดฝ่ายประถมศึกษาโรงเรียนจิตรลดา เพื่อร่วมกิจกรรมงานสัปดาห์รักการอ่าน
วันที่ 2 ตุลาคม ปีเดียวกันนั้น พระองค์ก็ได้รับเกียรติบัตรพร้อมรางวัล "งานประหยัดน้ำ-ไฟ" ที่จัดขึ้นประจำในโรงเรียนจิตรลดา ด้วยพระองค์ปฏิบัติอยู่เป็นประจำ และเป็นแบบอย่างที่ดีต่อพระสหาย
วันที่ 22 กรกฎาคม พ.ศ. 2555 พระเจ้าหลานเธอ พระองค์เจ้าทีปังกรรัศมีโชติ ได้เสด็จไปยังสนามกีฬากลาง พื้นที่ควบคุมในพระองค์ 904 เขตดุสิต กรุงเทพมหานคร ในการประทานถ้วยรางวัลพระราชทานและถ้วยรางวัลประทานแก่ทีมที่ชนะเลิศการแข่งขันเครื่องบินจำลองและวิทยุบังคับประเภทต่าง ๆ ในรายการ "หนูน้อยเจ้าเวหา"
มุขหน้าต่าง
มุขหน้าต่าง หรือ มุขหน้าต่างเหลี่ยม (Bay window) คือบริเวณหน้าต่างที่ยื่นออกไปจากตัวสิ่งก่อสร้างที่ทำให้เกิดบริเวณของห้องที่เป็นโค้งหรือเหลี่ยมที่ยื่นออกไปเหมือน “อ่าว” จากตัวกรอบโครงสร้างของสิ่งก่อสร้าง ส่วนที่ยื่นออกไปอาจจะเป็นสี่เหลี่ยม หรือ ทรงหลายเหลี่ยม หรือ ครึ่งวงกลม มุมที่นิยมใช้กันตรงเหลี่ยมก็ได้แก่ 90, 135 และ 150 องศา มุขหน้าต่างมักจะพบในสถาปัตยกรรมวิคตอเรีย และมานิยมกันมากในคริสต์ทศวรรษ 1870
ประเทศแคนาดาในโอลิมปิกฤดูร้อน 2016
ประเทศแคนาดา เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติแคนาดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 314 คน ใน 27 ชนิดกีฬา ผลการแข่งขันครั้งนี้ประเทศแคนาดาได้รับเหรียญรางวัลได้แก่ 4 เหรียญทอง 3 เหรียญเงิน และ 15 เหรียญทองแดง รวมทั้งหมด 22 เหรียญ
กรีฑา
ผลการแข่งขันดังนี้ :
สำนักงานคณะกรรมการพัฒนาระบบราชการ
สำนักงานคณะกรรมการพัฒนาระบบราชการ เป็นส่วนราชการไทยประเภทกรม สังกัดสำนักนายกรัฐมนตรี มีหน้าที่ริเริ่ม ผลักดัน และเสนอแนะนโยบายต่อคณะรัฐมนตรีในเรื่องที่เป็นประโยชน์ต่อการปฏิบัติราชการ และการพัฒนาระบบราชการ ผ่านกลไกต่าง ๆ (ก.พ.ร. อ.ก.พ.ร. คตป.) เพื่อให้เกิดการบริหารกิจการบ้านเมืองที่ดี (Good Governance) เพื่อประโยชน์สุขของประชาชน ตามมาตรา 3/1 ของพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 เป็นหน่วยงานทั้งของรัฐและรัฐวิสาหกิจ
ประวัติ
การปฏิรูประบบราชการเมื่อปี พ.ศ. 2545 ส่งผลให้มีการปรับเปลี่ยนกระบวนการบริหารงานและการปรับปรุงโครงสร้างส่วนราชการในทุกกระทรวง ทบวง กรม ครั้งใหญ่ ซึ่งเป็นผลมาจากพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และ พระราชบัญญัติปรับปรุงกระทรวง ทบวง กรม พ.ศ. 2545 ที่มีผลบังคับใช้เมื่อวันที่ 3 ตุลาคม พ.ศ. 2545 โดยมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ได้มุ่งเน้นให้การบริหารราชการแผ่นดินต้องเป็นไปเพื่อประโยชน์สุขของประชาชนและเกิดผลสัมฤทธิ์ต่อภารกิจของรัฐ และกำหนดให้มี คณะกรรมการพัฒนาระบบราชการ (ก.พ.ร.) เป็นกลไกขับเคลื่อนให้เกิดผลสัมฤทธิ์ดังกล่าว โดยมี สำนักงานคณะกรรมการพัฒนาระบบราชการ (สำนักงาน ก.พ.ร.) เป็นหน่วยงานหลักในการพัฒนาระบบราชการ ทำหน้าที่สนับสนุนการทำงานของคณะกรรมการพัฒนาระบบราชการ ในการเสนอแนะและให้คำปรึกษาแก่คณะรัฐมนตรีเกี่ยวกับการพัฒนาระบบราชการและงานของรัฐอย่างอื่น ซึ่งรวมถึงโครงสร้างระบบราชการ ระบบงบประมาณ ระบบบุคลากร มาตรฐานทางคุณธรรมและจริยธรรม ค่าตอบแทน และวิธีปฏิบัติราชการอื่น ให้เป็นไปตามเจตนารมณ์ของพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
จึงนับได้ว่าสำนักงาน ก.พ.ร. ถือกำเนิดขึ้นเมื่อวันที่ 3 ตุลาคม 2545 โดยในครั้งนั้นได้กำหนดให้สำนักงาน ก.พ.ร. มีลักษณะเป็นส่วนราชการในสำนักนายกรัฐมนตรีที่ไม่มีฐานะเป็นกรม ขึ้นตรงต่อนายกรัฐมนตรี
ต่อมา พระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ซึ่งมีผลบังคับใช้เมื่อวันที่ 15 กันยายน 2550 ได้กำหนดให้สำนักงาน ก.พ.ร. เป็นส่วนราชการในสำนักนายกรัฐมนตรี ทำหน้าที่รับผิดชอบงานธุรการของ ก.พ.ร. และหน้าที่อื่นตามที่กฎหมายหรือ ก.พ.ร. กำหนด โดยมีเลขาธิการ ก.พ.ร. ซึ่งเป็นข้าราชการพลเรือนสามัญ เป็นผู้บังคับบัญชาข้าราชการและลูกจ้างของสำนักงาน ก.พ.ร. และรับผิดชอบการปฏิบัติราชการขึ้นตรงต่อนายกรัฐมนตรี ดังนั้น สำนักงาน ก.พ.ร. จึงถือเอาวันที่ 15 กันยายนของทุกปี เป็นวันคล้ายวันสถาปนาสำนักงาน ก.พ.ร.
คณะกรรมการ
คณะรัฐมนตรีไทย มีมติคณะรัฐมนตรีเมื่อวันที่ 29 กรกฎาคม พ.ศ. 2563 แต่งตั้ง คณะกรรมการพัฒนาระบบราชการดังรายนามต่อไปนี้
เอ็ดมันด์ โอไบรอัน
เอมอน โจเซฟ โอไบรอัน (Eamon Joseph O'Brien; 10 กันยายน ค.ศ. 1915 – 9 พฤษภาคม ค.ศ. 1985) เป็นนักแสดงชาวอเมริกัน ผู้ชนะเลิศรางวัลออสการ์หนึ่งครั้ง, รางวัลลูกโลกทองคำสองครั้ง และได้รับการจารึกชื่อบนฮอลลีวูดวอล์กออฟเฟมสองดวง
โอไบรอันเป็นหนึ่งในนักแสดงที่ได้รับการยอมรับอย่างมากในภาพยนตร์อเมริกัน เขาได้รับเสียงชมด้านการแสดงในภาพยนตร์เรื่อง The Barefoot Contessa (1954) และ Seven Days in May (1964) และมีผลงานการแสดงอันน่าจดจำอีกหลายเรื่อง ได้แก่ The Hunchback of Notre Dame (1939), The Killers (1946), A Double Life (1947), White Heat (1949), D.O.A. (1950), The Hitch-Hiker (1953), Julius Caesar (1953), 1984 (1956), The Girl Can't Help It (1956), The Man Who Shot Liberty Valance (1962), Fantastic Voyage (1966), The Wild Bunch (1969) และ The Other Side of the Wind (1970)
อำมหิตลั่นโลก
อำมหิตลั่นโลก (อังกฤษ: Hannibal) เป็นภาพยนตร์อเมริกันแนวสยองขวัญในปี ค.ศ. 2001 กำกับโดย ริดลีย์ สก็อตต์ อิงจากนวนิยายของ โทมัส แฮร์ริสในชื่อเดียวกัน นำแสดงโดย แอนโทนี ฮ็อปกินส์, จูลีแอนน์ มัวร์, เรย์ เลออตต้า, แฟรงค์กี้ เฟย์สัน, จีอันคาโล เกียนนินี และฟรันเซสกา เนรี
เอ็มทีวีภาคพื้นเอเชียแปซิฟิก
เอ็มทีวีภาคพื้นเอเชียแปซิฟิก (MTV Networks Asia Pacific) มีผู้ชมกว่า 300 ล้านครัวเรือน ประกอบด้วย 3 ช่องสถานี คือเอ็มทีวี (MTV) เป็นเครือข่ายสถานีโทรทัศน์เน้นทางดนตรี และไลฟ์สไตล์ของวัยรุ่น ,ช่อง นิคเคลโลเดียน (Nickelodeon) เป็นช่องสถานีเพื่อการบันเทิงสำหรับเด็กโดยเฉพาะ  และ วีเอชวัน (VH1) ช่องเพลงสากล นักแสดง
ในเอเชีย ธุรกิจของเอ็มทีวี และ นิคเคลโลเดียน นั้นรวมไปถึง การใช้แบรนด์ในสินค้าต่างๆ, การขายลิขสิทธิ์รายการ, และการทำสื่อดิจิตอล ที่มีรวมกัน 13 เว็บไซต์ และ ระบบรองรับของโทรศัพท์มือถือ เครือข่าย เอ็มทีวีภาคพื้นเอเชียแปซิฟิกมีรวมกันทั้งหมด 19 ช่องสถานีรับชมได้ตลอด 24 ชั่วโมง ซึ่งมีการวางผังรายการในช่วงเวลาต่างๆกัน
รัฐนวยโบเลออน
เมืองหลวงของรัฐคือเมืองมอนเตร์เรย์ ส่วนเมืองสำคัญอื่นได้แก่กัวดาลูเป (Guadalupe) ซานตากาตารินา (Santa Catarina) และซันนิโกลัสเดโลสการ์ซา (San Nicolás de los Garza)
ชนาพัทธ์ ณ นคร
นายชนาพัทธ์ ณ นคร หรือ "เตมูจิน" อดีตที่ปรึกษารัฐมนตรีช่วยว่าการกระทรวงแรงงานและสวัสดิการสังคม สมัยรัฐบาล พล.อ. ชวลิต ยงใจยุทธ
ภายหลังการรัฐประหารในวันที่ 19 กันยายน พ.ศ. 2549 นายชนาพัทธ์เริ่มมีท่าทีที่เปลี่ยนไป โดยเริ่มเป็นผู้เปิดประเด็นเปิดโปงขบวนการต่าง ๆ ที่เกี่ยวข้องกับการเคลื่อนไหวของฝ่ายรัฐบาล พ.ต.ท.ทักษิณ ที่ต่อต้านฝ่ายที่กระทำการรัฐประหาร เช่น เป็นผู้ออกมาเปิดโปงว่า นายเนวิน ชิดชอบ เป็นผู้จ้างวานให้มีการชุมนุมเพื่อต่อต้านรัฐบาลหลังการรัฐประหารและคณะมนตรีความมั่นคงแห่งชาติ (คมช.) หรือกล่าวหากลุ่มเครือข่าย 19 กันยา ต้านรัฐประหาร เป็นต้น
วันที่ 9 กรกฎาคม พ.ศ. 2551 ศาลอาญาพิพากษาคดีที่นายชนาพัทธ์ ให้สัมภาษณ์สื่อมวลชน เมื่อวันที่ 1 ธ.ค. 2549 ว่า นายเนวิน ชิดชอบ อดีตรัฐมนตรีประจำสำนักนายกรัฐมนตรี ว่า สนับสนุนเงินจำนวน 10 ล้านบาท ให้กับ นายสุดชาย บุญไชย ในการเคลื่อนไหวทางการเมืองเพื่อต่อต้านรัฐบาลพลเอกสุรยุทธ จุลานนท์ รวมถึงคณะมนตรีความมั่นคงแห่งชาติ (คมช.) ว่าไม่มีมูลความจริง และทำให้นายเนวินได้รับความเสียหาย  ศาลพิพากษาลงโทษจำคุกนายชนาพัทธ์  6 เดือน พร้อมทั้งปรับ 10,000 บาท ความผิดฐานหมิ่นประมาทด้วยการโฆษณา แต่ให้รอลงอาญา 2 ปี และล่าสุดถูกตัดสินจำคุก 2 เดือน ฐานหมิ่นประมาทนายนพดล
ดินแดนแทรกและดินแดนส่วนแยก
ดินแดนแทรก (enclave) หมายถึง ส่วนใด ๆ ของรัฐที่ถูกดินแดนของรัฐอื่นล้อมไว้ทั้งหมด ดินแดนส่วนแยก (exclave) คือ ส่วนของรัฐที่ถูกแยกทางภูมิศาสตร์จากส่วนหลักโดยดินแดนโดยรอบ ดินแดนส่วนแยกหลายแห่งยังเป็นดินแดนแทรกด้วย บางทีคำว่า ดินแดนแทรก ใช้อย่างไม่เหมาะสมหมายความถึงดินแดนที่ถูกรัฐอื่นล้อมไว้บางส่วน ตัวอย่างประเทศที่เป็นดินแดนแทรก คือ ซานมารีโนและเลโซโท ตัวอย่างดินแดนส่วนแยกมีสาธารณรัฐปกครองตนเองนาคีชีวันและกัมปีโอเนดีตาเลีย (Campione d'Italia) ซึ่งกัมปีโอเนดีตาเลียยังเป็นดินแดนแทรกด้วย
เกือบดินแดนแทรก (pene‑enclave) คือ ส่วนใด ๆ ของรัฐซึ่งมีเขตแดนทางบกติดต่อกับรัฐอื่นแต่ไม่ถูกรัฐอื่นหรือน่านน้ำอาณาเขตของรัฐอื่นล้อมไว้ทั้งหมด เกือบดินแดนส่วนแยก (pene‑exclave) เป็นส่วนใดส่วนหนึ่งของรัฐที่ถูกแยกทางภูมิศาสตร์จากส่วนหลักโดยพรมแดนทางบกกับอาณาเขตต่างด้าวแต่ไม่ถูกอาณาเขตหรือน่านน้ำอาณาเขตต่างด้าวล้อมไว้ทั้งหมด ตัวอย่างประเทศเกือบดินแดนแทรก เช่น โปรตุเกส, แคนาดา ตัวอย่างเกือบดินแดนส่วนแยก เช่น เฟรนช์เกียนา, มณฑลคาลินินกราด, รัฐอะแลสกา ซึ่งรัฐอะแลสกายังเป็นเกือบดินแดนแทรกด้วย
คำว่า เขตเข้าไม่ถึง (inaccessible district) ในที่นี้ เป็นส่วนใดส่วนหนึ่งของรัฐที่ไม่ถูกแยกจากส่วนหลักอย่างสมบูรณ์โดยดินแดนต่างด้าว แต่สามารถเข้าถึงได้โดยง่ายเฉพาะโดยผ่านดินแดนต่างด้าว
วอลเลย์บอลชายชิงแชมป์โลก รุ่นอายุไม่เกิน 19 ปี 1989
วอลเลย์บอลชายชิงแชมป์โลก รุ่นอายุไม่เกิน 19 ปี 1989 (1989 FIVB Volleyball Boys' U19 World Championship) เป็นครั้งที่ 1 ของการแข่งขัน จัดขึ้นที่เมืองดูไบ, สหรัฐอาหรับเอมิเรตส์ ระหว่างวันที่ 30 ธันวาคม – 7 มกราคม ค.ศ. 1989 (พ.ศ. 2532)
โรงเรียนทวีธาภิเศก บางขุนเทียน
โรงเรียนทวีธาภิเศก บางขุนเทียน สังกัด สำนักงานเขตพื้นที่การศึกษามัธยมศึกษาเขต 1 กรุงเทพมหานคร ตั้งอยู่ในซอยแยกถนนบางขุนเทียนชายทะเล แขวงท่าข้าม เขตบางขุนเทียน กรุงเทพมหานคร เปิดดำเนินการครั้งแรก วันที่ 19 พฤศจิกายน พ.ศ. 2537 โดยรับทั้งนักเรียนชายและนักเรียนหญิง สีประจำโรงเรียนคือ สีเขียว-ขาว
ประวัติ
วันที่ 19 กรกฎาคม  พ.ศ. 2528  ในงานทวีธาภิเศกสัมพันธ์  90 ปี  ทวีธาภิเศก   นายอาทร  สังขะวัฒนะ  ได้มอบที่ดินจำนวน  50 ไร่ต่อผู้อำนวยการสุชาติ  ไชยมะโน  ผู้อำนวยการโรงเรียนทวีธาภิเศกในขณะนั้น  และในโอกาสต่อมาได้ทำพิธีมอบที่ดินกับนายชวน  หลีกภัย  รัฐมนตรีว่าการกระทรวงศึกษาธิการในสมัยนั้น  และทำการ จดทะเบียนโอนกรรมสิทธิ์ในที่ดินแก่กระทรวงการคลัง  เมื่อวันที่   27    กันยายน พ.ศ. 2528 ผู้บริจาคที่ดินคือนายอาทร และนางไสว  สังขะวัฒนะ   โดยมีวัตถุประสงค์เพื่อสร้างโรงเรียนทวีธาภิเศก 2
วันที่ 19 เมษายน พ.ศ. 2537  กระทรวงศึกษาธิการได้ประกาศจัดตั้งโรงเรียน ชื่อโรงเรียนเตรียมอุดมศึกษา ทวีธาภิเศก 2 และแต่งตั้งนาย กนก จันทร์ขจร  ผู้อำนวยการโรงเรียนทวีธาภิเศก ปฏิบัติหน้าที่ในฐานะ ผู้บริหารโรงเรียนเตรียมอุดมศึกษาทวีธาภิเศก 2  อีกตำแหน่งหนึ่ง เป็นการชั่วคราว
วันที่ 29 สิงหาคม พ.ศ. 2537  มีพิธีวางศิลาฤกษ์โดย นายสังข์ทอง  ศรีธเรศ  รัฐมนตรีช่วยว่าการกระทรวงศึกษาธิการ ในขณะนั้นพื้นที่ทั้ง 50 ไร่  เป็นพื้นที่น้ำเวิ้งว้างมีแนวเขตที่ดินป่าแสม และโกงกางเป็นหย่อม ๆ สภาพพื้นที่ดินเป็นป่าชายเลน  ระดับ น้ำลึกประมาณ  1.5 เมตร  มีถนนเข้าทางเดียว  ต้องผ่านถนนผ่านหมู่บ้านคุณาลัยเข้าไป  โรงเรียนมอบหมายให้นายทองปาน แวงโสธรณ์ เป็นประธานดำเนินการถมดินบริเวณที่อยู่ติดหมู่บ้านคุณาลัย 1 งาน เพื่อประกอบพิธี วางศิลาฤกษ์ และนอกจากนั้นยังได้เจรจากับเจ้าของที่ดินข้างเคียง  เพื่อขอที่ดินเข้าสู่โรงเรียน โดยเฉพาะ  โดยการสนับสนุนของหมู่บ้านคุณาลัยดำเนินการทำถนนได้สำเร็จระยะทาง  670  เมตร  กว้าง  6-8  เมตร  เป็นที่ดินของ นายกำจัด  และนางสังเวียน  โตรื่น  นายสำราญ  และนางจันทร์ทิพย์  แตงอ่อน
วันที่ 22  สิงหาคม  พ.ศ. 2538  กรมสามัญศึกษา  โดยนายบรรจง  พงศ์ศาสตร์ อธิบดีกรมสามัญศึกษาแต่งตั้ง นายทองปาน แวงโสธรณ์  ผู้ช่วยผู้อำนวยการโรงเรียนทวีธาภิเศก   รักษาการในตำแหน่งครูใหญ่ โรงเรียนทวีธาภิเศก 2
ในปัจจุบันนี้ โรงเรียนเตรียมอุดมศึกษา ทวีธาภิเศก 2 ได้เปลี่ยนชื่อเป็น โรงเรียนทวีธาภิเศก 2 และเปลี่ยนเป็น โรงเรียนทวีธาภิเศก บางขุนเทียน (ท.ภ.ท.) เมื่อปี พ.ศ. 2556 - ปัจจุบัน
ลัมโบร์กีนี เซสโต เอเลเมนโต
ลัมโบร์กีนี เซสโต เอเลเมนโต (Lamborghini Sesto Elemento ("sixth element")) เป็นรถยนต์นั่งสมรรถนะสูง เครื่องยนตร์กลางลำหลัง ขับเคลื่อนสี่ล้อ (AWD) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี ลัมโบร์กีนี เปิดตัวครั้งแรกที่งาน ปารีส มอเตอร์ โชว์ ปี ค.ศ. 2010 และเริ่มผลิตในปี ค.ศ. 2011 ในจำนวนจำกัดเพียง 20 คันเท่านั้น โดยแต่ละคันมีราคาจำหน่ายระหว่าง 2.2 - 2.9 ล้านดอลลาร์ ซึ่งปัจจุบันรถทั้ง 20 คันก็ได้ถูกจำหน่ายออกไปหมดแล้ว
เซสโต เอเลเมนโต ได้รับการออกแบบโดย ทราวิส มาร์ช (Travis Marsh) ชูจุดเด่นด้วยการเป็นซูเปอร์คาร์ที่มีน้ำหนักเพียง 999 กิโลกรัมเท่านั้น (2,202 lb) ซึ่งทำให้มันมีน้ำหนักเบากว่ารถ B Segment อย่าง ฮอนด้า แจ๊ซ ที่มีน้ำหนักถึง 1051 กิโลกรัม จึงทำให้เป็นรถลัมโบร์กีนีที่มีน้ำหนักเบาที่สุดเท่าที่เคยมีมา ซึ่งเป็นผลมาจากการใช้วัสดุจำพวกคาร์บอนไฟเบอร์ในแชสซีส์และตัวถัง เซสโต เอเลเมนโต ใช้เครื่องยนต์ขนาด 5.2 ลิตร V10 ซึ่งนำมาจาก ลัมโบร์กินี กัลลาร์โด ซึ่งให้กำลังที่ 578 PS (425 kW; 570 hp) และแรงบิดสูงสุดถึง 540 N·m (400 lbf·ft) ระบบล้อเป็นแบบขับเคลื่อนทุกล้อ ( All wheel drive ) ใช้ระบบเกียร์กึ่งอัตโนมัติ 6 จังหวะ ( Semi-automatic transmission )
เซสโต เอเลเมนโต สามารถทำความเร็ว 0-100 กม./ชม. ในเวลาเพียง 2.5 วินาที สำหรับคำว่า "เซสโต เอเลเมนโต " ในภาษาอิตาลี หมายถึง ธาตุทั้ง 6 และยังอ้างอิงถึง จำนวนเลขอะตอมของคาร์บอน อีกด้วย
หาด
หาด หรือ ชายหาด คือที่ลาดลงไปในน้ำหรือบริเวณที่ตื้นเขินเป็นเนินอยู่กลางน้ำ โดยมากเป็นเนินทราย มักมีการเปลี่ยนแปลงรูปร่างอยู่เสมอ (transient feature) จึงเป็นสภาพแวดล้อมที่มีการเปลี่ยนแปลงอยู่เสมอ (dynamic environment)
หาดทั่ว ๆ ไป ส่วนใหญ่มักมีรูปร่างคล้ายพระจันทร์ครึ่งเสี้ยว
คณะกรรมการป้องกันประชาชน
คณะกรรมการป้องกันประชาชน (Popular Resistance Committees) เป็นองค์กรทางทหารของปาเลสไตน์ที่จัดตั้งในฉนวนกาซาที่ถือเป็นขบวนการก่อการร้ายโดยอิสราเอลและสหรัฐ ก่อตั้งในช่วงปลายปี พ.ศ. 2543 โดย จามัล อาบู ซัมฮาดานา ผู้เคยเป็นสมาชิกกลุ่มฟาตะห์และตันซีมมาก่อน คณะกรรมการป้องกันประชาชนจัดตั้งเป็นหน่วยทางทหารที่อยู่นอกกลุ่มฟาตะห์ ทำงานร่วมกับกลุ่มฮามาส ญิฮาดอิสลามปาเลสไตน์ และกองพลผู้เสียสละอัลอักซา คณะกรรมการป้องกันประชาชนได้รับแรงดลใจและการสนับสนุนทางการเงินจากฮิซบุลลอหฺ การโจมตีของกลุ่มเป็นการวางระเบิดตามถนน และการวางระเบิดรถยนต์ต่อต้านการคุ้มกันโดยทหารและประชาชนในฉนวนกาซา
กิจกรรม
คณะกรรมการป้องกันประชาชนเข้าไปเกี่ยวข้องกับการวางระเบิดต่อเป้าหมายทั้งทางทหารและประชาชนในฉนวนกาซาหลายครั้ง เช่น ตัวแทนชาติปาเลสไตน์ได้จับกุมสมาชิกคณะกรรมการป้องกันประชาชนหลายคนที่เกี่ยวข้องกับการวางระเบิด หลังจากที่กลุ่มคณะกรรมการป้องกันประชาชนได้ออกมากล่าวอ้างความรับผิดชอบการวางระเบิดเมื่อ 15 ตุลาคม 2546 ที่ทำให้เจ้าหน้าที่รักษาความปลอดภัยของสหรัฐเสียชีวิต 3 คน ที่ Beit Hanoun รัฐบาลสหรัฐบีบให้ตัวแทนชาติปาเลสไตน์จับตัวผู้กระทำผิดมาลงโทษ ทางปาเลสไตน์ปฏิเสธเพราะขาดหลักฐาน ทำให้สหรัฐคว่ำบาตรปาเลสไตน์ ปาเลสไตน์จึงต้องจับตัวผู้ต้องสงสัยสี่คนมาขึ้นศาล อย่างไรก็ตามผู้ต้องสงสัยเป็นสมาชิกคณะกรรมการป้องกันประชาชนแต่ไม่เกี่ยวข้องกับการวางระบิดจึงถูกปล่อยตัวไป
คณะกรรมการป้องกันประชาชนเกี่ยวข้องกับการค้าสินค้าหนีภาษีในรอฟะห์ ทั้งอาวุธ ระเบิด ยาเสพติด บุหรี่ และผู้ลี้ภัย
เสรีภาพนำทางชาวประชา
เสรีภาพนำทางชาวประชา (La Liberté guidant le peuple) เป็นภาพวาดโดยเออแฌน เดอลาครัว เพื่อเป็นอนุสรณ์ของการปฏิวัติเดือนกรกฎาคมใน ค.ศ. 1830 ซึ่งล้มพระเจ้าชาร์ลที่ 10 แห่งฝรั่งเศส ภาพวาดนี้ใช้สีน้ำมันบนผ้าใบ แสดงสตรีคนหนึ่ง (ซึ่งเป็นบุคลาธิษฐานของแนวคิดเสรีภาพ) กำลังพาผู้คนเดินข้ามเครื่องกั้นและกองศพไปข้างหน้า โดยถือธงการปฏิวัติฝรั่งเศส (ซึ่งต่อมาจะกลายเป็นธงชาติฝรั่งเศส) ในมือข้างหนึ่งและปืนคาบศิลาในมืออีกข้างหนึ่ง ภาพนี้ถือเป็นภาพที่ดีที่สุดภาพหนึ่งของเดอลาครัว
คณะกรรมการป้องกันประชาชน
กิจกรรม
คณะกรรมการป้องกันประชาชนกล่าวอ้างความรับผิดชอบในการลอบสังหารโมฮุสซา อาราฟัต เมื่อ 7 กันยายน 2548 ในต้นเดือนมิถุนายน 2549 หัวหน้ากลุ่มคณะกรรมการป้องกันประชาชน ซัมฮาดานาถูกกองทัพอิสราเอลฆ่า
8 สิงหาคม 2550 คณะกรรมการป้องกันประชาชนประกาศจะจัดตั้งพรรคการเมืองเพื่อเข้าร่วมในการเลือกตั้งของปาเลสไตน์ครั้งต่อไป แต่จะยังคงรักษากองกำลังทางทหารของตนไว้
ความเชื่อมโยงกับฮิซบุลลอหฺ
จากข้อมูลของอิสราเอล คณะกรรมการป้องกันประชาชนและฮิซบุลลอหฺมีความร่วมมือกันโดยคณะกรรมการป้องกันประชาชนได้รับการสนับสนุนทางการเงินและการฝึกฝนจากฮิซบุลลอหฺและเชื่อว่าฮิซบุลลอหฺมีอิทธิพลในฉนวนกาซา
คอนติ
คอนติ (Conti) เป็นแรนซัมแวร์ประเภทหนึ่งที่ตรวจพบครั้งแรกในเดือนพฤษภาคม ค.ศ. 2020  ซึ่งเชื่อว่าถูกเผยแพร่โดยกลุ่มบุคคลที่อยู่ในประเทศรัสเซีย คอมพิวเตอร์ที่ใช้ระบบปฏิบัติการไมโครซอฟท์ วินโดวส์ ทุกรุ่นได้รับผลกระทบ รัฐบาลสหรัฐเสนอรางวัลสูงถึง 10 ล้านดอลลาร์สำหรับข้อมูลเกี่ยวกับกลุ่มในช่วงต้นเดือนพฤษภาคมปี ค.ศ. 2022
กลุ่มบุคคลที่ปล่อยซอฟต์แวร์เข้ารหัสเพื่อเรียกค่าไถ่ (ransomware) ก่อนหน้านี้หลายกลุ่ม เช่น ดาร์กไซด์ (Darkside) ระบุอย่างชัดเจนว่าพวกเขาจะไม่กำหนดเป้าหมายเป็นสถาบันทางการแพทย์ แต่กลุ่มที่ปล่อยคอนติให้ความสนใจ และกำหนดเป้าหมายเป็นสถาบันทางการแพทย์หลายแห่งโดยไม่มีเหตุผล บริษัทรักษาความปลอดภัยของสหรัฐ พาโลอัลโตเน็ตเวิร์กส์ (Palo Alto Networks) อธิบายว่าเป็น "แรนซัมแวร์ที่โหดเหี้ยมที่สุดชนิดหนึ่งจากกลุ่มที่ปล่อยแรนซัมแวร์ที่เราติดตาม" ตามการแจ้งเตือนด่วนที่ออกโดยเอฟบีไอ ได้รับการยืนยันว่าในปีที่ผ่านมา มีการโจมตีด้วยคอนติอย่างน้อย 16 ครั้งซึ่งมุ่งเป้าไปที่ระบบเครือข่ายในสถานพยาบาลและหน่วยพยาบาลฉุกเฉิน
ภาพรวม
คอนติได้รับการพัฒนาโดยกลุ่มแฮ็คเกอร์วิซาร์ดสไปเดอร์ (Wizard Spiders) ที่สันนิษฐานว่ามีที่ตั้งอยู่ในนครเซนต์ปีเตอร์สเบิร์ก ประเทศรัสเซีย และในประเทศยูเครน ซึ่งกลุ่มนี้พัฒนาแรนซัมแวร์ Ryuk ด้วย
วิซาร์ดสไปเดอร์ดำเนินการรูปแบบระบบการให้บริการ Ransomware as a Service (RaaS) แต่แตกต่างจากกลุ่มอื่น ๆ คือจะจ่ายเงินให้กับผู้โจมตีที่ควบคุมแรนซัมแวร์ แทนที่จะแบ่งจ่ายค่าไถ่ให้กับผู้มีส่วนเกี่ยวข้อง
รายละเอียดการคุกคาม
ซอฟต์แวร์ไมโครซอฟท์ วินโดว์ ทุกรุ่นได้รับผลกระทบ[1] ขณะที่ แม็คโอเอส, ลินุกซ์ และแอนดรอยด์ ไม่ถูกคุกคาม
ผู้โจมตีโดยใช้คอนติใช้เทคนิคและเครื่องมือที่หลากหลายในการแทรกซึมระบบ รวมถึงการโจมตีแบบสเปียร์ฟิชชิ่ง, ซอฟต์แวร์การตรวจสอบและการจัดการจากระยะไกล และซอฟต์แวร์เดสก์ท็อประยะไกล
บริษัทรักษาความปลอดภัยแอดวานซ์อินเทลลิเจนซ์ (Advanced Intelligence) รายงานว่าคอนติและแรนซัมแวร์อื่น ๆ กำลังหาวิธีใช้ประโยชน์จากช่องโหว่ของ อะแพชี Log4j (ช่องโหว่ Log4Shell หรือ CVE-2021-44228)
พฤติกรรม
เมื่ออยู่ในระบบ คอนติจะพยายามลบ Volume Shadow Copy และ ข้อมูลสำรองของวินโดว์ ใช้ตัวจัดการการรีสตาร์ตเพื่อหยุดบริการต่าง ๆ และตรวจสอบให้แน่ใจว่าไฟล์ที่เหยื่อใช้นั้นถูกเข้ารหัส ปิดใช้งานการตรวจสอบแบบเรียลไทม์ และถอนการติดตั้งแอปพลิเคชัน Windows Defender
คอนติพยายามกระจายความเสียหายไปยังเครื่องใกล้เคียงผ่านเครือข่าย ลักษณะการทำงานเริ่มต้นคือพยายามตรวจหา Server Message Block (SMB) ของไดรฟ์เครือข่ายและบังคับให้มีการเข้ารหัสไฟล์ทั้งหมดเสมือนว่าอยู่ในเครื่อง แรนซัมแวร์นี้ใช้มาตรฐานการเข้ารหัส AES-256 พร้อมลอจิคัลเธรดแยกกันมากถึง 32 เธรด ทำให้สามารถเข้ารหัสได้เร็วกว่าแรนซัมแวร์อื่น ๆ ด้วยเหตุนี้ การใช้งานหน่วยประมวลผลกลาง การทำงานของอุปกรณ์ และประสิทธิภาพระบบ จึงได้รับผลกระทบเช่นกัน แต่คอนติพยายามทำภารกิจในการเข้ารหัสให้สำเร็จเร็วกว่าความเสี่ยงที่จะถูกค้นพบ
โฟลเดอร์ต่าง ๆ เช่น Windows, boot, temp และไฟล์ที่มีนามสกุล เช่น .DLL, .exe, .sys และ .lnk จะไม่รวมอยู่ในการเข้ารหัส นอกจากนี้ยังสามารถกำหนดเป้าหมายไดรฟ์เฉพาะหรือที่อยู่ไอพีแต่ละรายการโดยขึ้นอยู่กับชุดตัวเลือก เมื่อเข้ารหัสโดยคอนติเวอร์ชันเก่าจะมีการเพิ่มนามสกุลไฟล์ .CONTI หรือ .[A-Z]{5} ให้กับชื่อไฟล์ แต่สำหรับเวอร์ชันล่าสุดจะไม่มีการใช้นามสกุล .CONTI ในชื่อไฟล์อีกต่อไป
เมื่อการเข้ารหัสเสร็จสิ้น ไฟล์ชื่อ "Conti_README.txt" หรือ "readme.txt" จะถูกสร้างขึ้น ซึ่งระบุข้อความรวมถึงข้อมูลการติดต่อสำหรับผู้ที่ตกเป็นเหยื่อและคำแนะนำเกี่ยวกับวิธีการชำระค่าไถ่ ไซต์ชื่อ "CONTI Recovery service" ใน URL สำหรับติดต่อจะแนะนำให้เหยื่ออัปโหลดไฟล์ readme.txt เพื่อติดต่อกับผู้โจมตี
การข่มขู่
การโจมตีมีการขู่เรียกร้องค่าไถ่สองกรณีคือ เพื่อยกเลิกการเข้ารหัส (ถอดรหัส) และขู่ว่าจะทำให้ข้อมูลที่ถูกขโมยรั่วไหล ในเดือนตุลาคม พ.ศ. 2564 ผู้โจมตีด้วยคอนติประกาศอย่างแข็งกร้าวว่าจะเปิดเผยข้อมูลที่ได้รับ เนื่องจากไม่พอใจที่มีการรั่วไหลของข่าวระหว่างการเจรจากับเหยื่อคือบริษัทเจวีซีเคนวูด (JVC Kenwood)
การวิจัย
บริษัทรักษาความปลอดภัยทางไซเบอร์ วีเอ็มแวร์คาร์บอนแบล็ก (VMware Carbon Black) ได้เผยแพร่รายงานทางเทคนิคเกี่ยวกับคอนติ
พ.ศ. 2563
ในเดือนพฤษภาคม มีการยืนยันกิจกรรมของคอนติเป็นครั้งแรก ในเวลาเดียวกัน ผู้ใช้คอนติยังได้จัดตั้งเว็บไซต์ที่เปิดเผยข้อมูลที่ถูกขโมย
พ.ศ. 2564
จากข้อมูลในเดือนเมษายนของบริษัทจัดการด้านความปลอดภัยไอที Mitsui Bussan Secure Directions ระบุว่าคอนติคิดเป็นร้อยละ 25 ของความเสียหายจากแรนซัมแวร์ทั้งหมด โดยประเมินว่าเป็นแรนซัมแวร์ที่กลุ่มโจมตีใช้งานมากที่สุดในปัจจุบัน และยังระบุอีกว่ามีองค์กรโดยเฉลี่ย 30 แห่งขึ้นไปที่ได้รับผลกระทบต่อเดือน
เมื่อวันที่ 20 พฤษภาคม มีความโกรธแค้นและการประณามจากนานาชาติ หลังจากที่พบว่ามีการโจมตีโดยคอนติต่อสถาบันทางการแพทย์ ซึ่งรวมถึงสำนักงานบริการสุขภาพไอร์แลนด์ (Board of Health Services) และสำนักงานเขตสาธารณสุขไวกาโต (Waikato District Health Board) ของนิวซีแลนด์ มีการกระตุ้นให้กลุ่มปล่อยมัลแวร์ที่รับผิดชอบการโจมตีดังกล่าวคืนค่าไถ่ และปล่อยตัวถอดรหัส (คีย์ถอดรหัส) ของซอฟต์แวร์ ซึ่งต่อมาทีมวิจัยภัยคุกคามของบริษัทแบล็กเบอร์รี (BlackBerry) ยืนยันว่าเครื่องมือนี้เป็นเครื่องมือถอดรหัสที่ไม่เป็นอันตรายจริง อย่างไรก็ตามจะถอดรหัสเฉพาะไฟล์ที่มีชื่อไฟล์ลงท้ายด้วย .FEEDC เท่านั้น ดังนั้นจึงไม่มีประโยชน์สำหรับการถอดรหัสจากคอนติรุ่นย่อยและรุ่นดัดแปลงต่าง ๆ ที่ไม่มีการเพิ่มชื่อไฟล์นี้
เมื่อวันที่ 20 กันยายน สำนักงานความมั่นคงปลอดภัยทางไซเบอร์และโครงสร้างพื้นฐานของสหรัฐ (CISA) สำนักงานความมั่นคงแห่งชาติ (NSA) และเอฟบีไอได้ร่วมกันออกคำเตือนว่ามีการยืนยันการโจมตีมากกว่า 400 ครั้งโดยใช้แรนซัมแวร์ "คอนติ" ซึ่งในจำนวนนั้นเป็นการโจมตีองค์กรของสหรัฐมากกว่า 290 ราย
ในเดือนธันวาคม บริษัทด้านรักษาความปลอดภัยแอดวานซ์อินเทลลิเจนซ์อ้างว่าคอนติได้รับค่าไถ่รวมมากกว่า 150 ล้านดอลลาร์ในช่วงหกเดือนที่ผ่านมา
พ.ศ. 2565
วันที่ 24 กุมภาพันธ์ รัสเซียรุกรานยูเครน ในวันรุ่งขึ้น วันที่ 25 กลุ่มแฮ็กเกอร์นานาชาติแอนโนนีมัส (Anonymous) ประกาศว่าจะดำเนินการตอบโต้รัฐบาลรัสเซีย และเกิดเหตุเว็บไซต์ที่เกี่ยวข้องเช่น gov.ru และ kremlin.ru ล่มและไม่สามารถเข้าถึงได้ ในวันเดียวกันนั้น กลุ่มแฮ็กเกอร์ที่พัฒนาแรนซัมแวร์ "คอนติ" ได้ประกาศอย่างเป็นทางการว่าสนับสนุนรัฐบาลรัสเซียอย่างเต็มที่ โดยแถลงการณ์ระบุว่า "เราจะตอบโต้ด้วยการทุ่มเททรัพยากรทั้งหมดของเรา” ประมาณหนึ่งชั่วโมงต่อมา ได้มีการแก้ไขข้อความบางส่วนโดยระบุว่า “เราไม่ได้เป็นพันธมิตรกับรัฐบาลใด ๆ และประณามสงครามที่ดำเนินอยู่” และ "หากชีวิตและความปลอดภัยของพลเมืองถูกคุกคาม เราจะพยายามอย่างเต็มที่เพื่อตอบโต้”
เมื่อวันที่ 27 กุมภาพันธ์ บัญชีชื่อ "@ContiLeaks" ปรากฏบนทวิตเตอร์ ได้เริ่มมีข้อมูลรั่วไหลการสนทนา บันทึก และซอร์สโค้ดแรนซัมแวร์ระหว่างสมาชิกของคอนติ ซึ่งมีเทคนิคภายในมากกว่า 60,000 ข้อ ซึ่งผู้เชี่ยวชาญด้านความปลอดภัยของตะวันตกกล่าวว่าพวกเขามั่นใจว่าข้อมูลนั้นเป็นของแท้ ข้อความนี้มาพร้อมกับคำว่า "Glory to Ukraine!" จากข้อมูลของเว็บบล็อก Krebs on Security บัญชีนี้ถูกสร้างขึ้นโดยนักวิจัยด้านความปลอดภัยชาวยูเครน
หน่วยงานคุ้มครองสิ่งแวดล้อมแห่งสกอตแลนด์
เมื่อวันที่ 24 ธันวาคม พ.ศ. 2563 หน่วยงานคุ้มครองสิ่งแวดล้อมแห่งสกอตแลนด์ (SEPA) ถูกโจมตี และข้อมูล 4,000 ไฟล์ (ประมาณ 1.2 กิกะไบต์) ถูกขโมย กลุ่มแฮ็กเกอร์ที่ดำเนินการคอนติได้อ้างความรับผิดชอบและเรียกร้องค่าไถ่ แม้ว่าบริการต่าง ๆ จะถูกขัดขวางโดยผลกระทบของการถูกเข้ารหัส แต่ SEPA แถลงว่าหน่วยงานจะไม่ใช้ข้อมูลเหล่านั้น" SEPA ไม่ตอบสนองต่อคำขอใด ๆ ต่อมาผู้กระทำผิดซึ่งไม่ได้รับค่าไถ่ได้ทำการเผยแพร่ข้อมูลที่ถูกขโมยทั้งหมดบนพื้นที่สาธารณะเพื่อแก้แค้น
ธุรกิจแฟชั่น Fat Face
เมื่อวันที่ 25 มีนาคม พ.ศ. 2564 แฟตเฟส (Fat Face) ร้านค้าปลีกแฟชั่นของอังกฤษถูกแฮ็ก โดยขโมยข้อมูลส่วนบุคคล เช่น ข้อมูลบัญชีธนาคารของพนักงานและลูกค้า สองเดือนต่อมาบริษัทได้แจ้งลูกค้าแต่ขอให้ไม่เปิดเผยรายละเอียดของการโจมตี แต่สิ่งนี้กลับกลายเป็นผลเสีย โดยลูกค้าที่โกรธแค้นพากันใช้สื่อสังคมออนไลน์เพื่อบ่น บริษัทอธิบายว่าความล่าช้านั้นเกิดจากช่วงเวลาที่ผู้เชี่ยวชาญด้านความปลอดภัยภายนอก "วิเคราะห์และจัดประเภทข้อมูลอย่างละเอียด เพื่อให้บริษัทสามารถให้ข้อมูลที่ถูกต้องแม่นยำที่สุดเท่าที่จะเป็นไปได้" บริษัทด้านการรักษาความปลอดภัยทางไซเบอร์ ESET ชี้ให้เห็นการตอบสนองที่ไม่ดีโดยกล่าวว่า "ปัญหาที่ใหญ่ที่สุดในครั้งนี้คือความล่าช้าในการแจ้งผู้ได้รับผลกระทบ"
บริษัท ExaGrid
ในช่วงต้นเดือนพฤษภาคม 2021 ผู้ให้บริการพื้นที่เก็บข้อมูลสำรองของสหรัฐ เอ็กซากริด (ExaGrid) ถูกโจมตี โดยเข้ารหัสไฟล์ขนาด 800 กิกะไบต์ ซึ่งรวมถึงข้อมูลพนักงาน ข้อมูลธุรกรรมที่เป็นความลับ และเอกสารภาษี บริษัทได้จ่ายค่าไถ่ 50.75 บิตคอยน์ (ประมาณ 1.5 ล้านบาท ณ อัตราในขณะนั้น)
หน่วยงานเขตสาธารณสุขไวกาโต
เมื่อวันที่ 18 พฤษภาคม พ.ศ. 2564 หน่วยงานเขตสาธารณสุขไวกาโต (Waikato District Health Board) ซึ่งตั้งอยู่ในภาคตะวันตกเฉียงเหนือของเกาะเหนือของนิวซีแลนด์ถูกโจมตี และระบบเทคโนโลยีสารสนเทศ เช่น อีเมลของโรงพยาบาล 5 แห่งในเขตนี้ล่ม โรงพยาบาลไม่สามารถเข้าถึงข้อมูลผู้ป่วย จึงต้องปิดแผนกผู้ป่วยนอก การผ่าตัดถูกเลื่อนออกไป ผู้ป่วยที่มีภาวะหัวใจวายถูกนำตัวส่งโรงพยาบาลในเขตอื่น รัฐบาลนิวซีแลนด์ระบุชัดเจนว่าจะไม่จ่ายค่าไถ่ แต่เมื่อวันที่ 24 พฤษภาคม กลุ่มอาชญากรที่หุนหันได้ส่งข้อมูลส่วนตัวของผู้ป่วยและเจ้าหน้าที่ที่ถูกขโมยไปให้กับบริษัทสื่อ 4 แห่ง รวมถึงสถานีวิทยุแห่งชาติ สื่อปฏิเสธที่จะรายงานข้อมูลนี้และรายงานต่อตำรวจ
บริษัท JVC Kenwood
เมื่อวันที่ 29 กันยายน พ.ศ. 2564 บริษัทเจวีซีเคนวูด (JVC Kenwood) ในญี่ปุ่นพบว่าเมื่อวันที่ 22 กันยายน (ตามเวลาท้องถิ่น) มีการเข้าถึงเซิร์ฟเวอร์ของกลุ่มบริษัทลูกในสามประเทศโดยไม่ได้รับอนุญาต (เนเธอร์แลนด์ เบลเยียม และสหราชอาณาจักร) ส่งผลให้สูญเสียข้อมูลลูกค้าและพนักงาน  มีรายงานว่าคอนติ ขโมยข้อมูลมากกว่า 1.7 เทราไบต์ และเรียกค่าไถ่ 7 ล้านเหรียญสหรัฐสำหรับการถอดรหัส
บริษัท Advantech
เมื่อปลายเดือนพฤศจิกายน พ.ศ. 2564 บริษัทแอดวานเทค (Advantech) ผู้ผลิตคอมพิวเตอร์ของไต้หวัน ถูกโจมตีและขโมยไฟล์เอกสารของบริษัท มีการเรียกร้องค่าไถ่ 14 ล้านเหรียญสหรัฐ เพื่อแลกกับการลบข้อมูล
ซัมซุง กาแลคซี โน้ต 2
ซัมซุง กาแลคซี โน้ต 2 (Samsung Galaxy Note II) คือสมาร์ตโฟนระบบจอสัมผัส และแท็บเล็ตคอมพิวเตอร์ ที่พัฒนาโดย ซัมซุง อิเล็คทรอนิคส์ ซึ่งเป็นรุ่นที่ต่อมาจากรุ่น ซัมซุง กาแลคซี โน้ต โดยเปิดตัวเมื่อวันที่ 26 กันยายน พ.ศ. 2555 โดยมาพร้อมกับระบบปฏิบัติการแอนดรอยด์ เวอร์ชัน 4.1 "เจลลี บีน" เป็นมาตรฐาน
แนนซี วอล์กเกอร์ บุช เอลลิส
แนนซี วอล์กเกอร์ บุช เอลลิส (Nancy Walker Bush Ellis, 4 กุมภาพันธ์ พ.ศ. 2469 - 10 มกราคม พ.ศ. 2564) เป็นน้องสาวของอดีตประธานาธิบดีสหรัฐอเมริกาคนที่ 41 จอร์จ เอช. ดับเบิลยู. บุช และเป็นอาของอดีตประธานาธิบดีสหรัฐอเมริกาคนที่ 43 จอร์จ ดับเบิลยู. บุช และ อดีตผู้ว่าการรัฐฟลอริดา เจบ บุช บิดามารดาของเธอคือ เพรสคอตต์ บุช (1895–1972) และโดโรธี วอล์กเกอร์ บุช (1901–1992) ปัจจุบันเธออาศัยอยู่ในนครบอสตัน
1926 2021
หยวน เย่
หยวน เย่ (元曄) (509 – 532) หรือรู้จักในพระนาม เจ้าชายแห่งฉางกวง เป็นจักรพรรดิแห่งราชวงศ์เว่ย์เหนือของจีน พระองค์ได้รับการประกาศให้เป็นจักรพรรดิโดยสมาชิกของตระกูลของนายพลเอ้อจู หรงในปี 530 หลังจากที่จักรพรรดิเว่ย์เสี้ยวจวงสังหารเอ้อจู หรง และพระองค์ได้รับตำแหน่งจักรพรรดิเป็นเวลาหลายเดือน อย่างไรก็ตามในฐานะสมาชิกของราชวงศ์ซึ่งอยู่ห่างไกลจากเชื้อสายของจักรพรรดิพระองค์ล่าสุด (ในฐานะทายาทของพระอนุชาในจักรพรรดิเว่ย์เหวินเฉิง หยวน เจิน (元楨) เจ้าชายแห่งหนานอัน พระองค์ไม่ใช่จักรพรรดิที่น่าเชื่อถือ และในปี 531 หลังจากที่ตระกูลเอ้อจู ชนะจักรพรรดิเว่ย์เสี้ยวจวงและปลงพระชนม์พระองค์ พวกเขาบังคับให้หยวน เย่ ยอมจำนนต่อบัลลังก์ของหยวน กง เจ้าชายแห่งกวางหลิง ผู้ซึ่งขึ้นครองบัลลังก์เป็นจักรพรรดิเจี๋ยหมิ่น จักรพรรดิเจี๋ยหมิ่นปฏิบัติต่อหยวน เย่ด้วยความเคารพและแต่งตั้งให้เขาเป็นเจ้าชายแห่งตงไห่ ตำแหน่งที่สูงกว่าตำแหน่งเจ้าชายแห่งฉางกวงก่อนหน้า แต่หลังจากจักรพรรดิเจี๋ยหมิ่นและตระกูลเอ้อจูถูกโค่นล้มโดยนายพลเกา ฮวนและถูกแทนที่ด้วยจักรพรรดิเว่ย์เสี้ยวอู่ จักรพรรดิเสี้ยวอู่บังคับให้หยวน เย่ฆ่าตัวตาย
พระรังสีมุนีสัมพุทธเจ้า
พระรังสีมุนีสัมพุทธเจ้า มีปรากฏในเรื่อง อนาคตวงศ์ ว่า หลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้าเลยอยู่นานถึง 8 กัปป์ หลังจากนั้นเกิดแผ่นดินใหม่ ชื่อว่า มัณฑกัปป์ จะมีพระพุทธเจ้า 2 พระองค์บังเกิดขึ้น
องค์แรก คือ พระนารทะสัมพุทธเจ้า
องค์ถัดไปคือ พระรังสีมุนีสัมพุทธเจ้า ในสมัยพระสมณโคตมะพุทธเจ้า นี้ ท่านคือ โสณพราหมณ์
โดยพระองค์ได้บำเพ็ญบารมี 30 ทัศน์มาอย่างยิ่งยวด โดยมีปรมัตถบารมีหนึ่งคือ ในสมัยพระกัสสปะพุทธเจ้า พระโพธิสัตว์ได้เกิดเป็นมาณพ ชื่อว่า มาฆมานพ อาชีพเป็นพ่อค้าทางเรือสำเภา
วันหนึ่ง นำของชิ้นหนึ่งไปขายได้กำไร 10 เท่าและนำเงินทองที่ได้มานั้นใส่เรือ แต่ประสบเหตุเรือล่ม ทรัพย์สินที่ได้มาจมหายทั้งหมด แต่ตัวเองสามารถเอาตัวรอดมาได้ ครั้นต่อมา ก็นำของชนิดเดิมไปขายอีกได้กำไร 10 เท่าอีก นำทรัพย์กลับมาบ้านได้ 7 วันก็เพลิงไหม้ บ้านและทรัพย์สินเสียหายจำนวนมาก ต่อมาก็นำสินค้าชนิดเดิมไปขายก็ได้กำไรมา 10 เท่าแต่ว่าพอนำทรัพย์กลับมาบ้านแล้ว กลับถูกโจรปล้นทรัพย์สินที่ได้มาทั้งหมด แต่ก็ยังไม่ละความพยายามนำของชิ้นเดิมไปขายอีก ก็ได้กำไร 10 เท่าอีกเช่นเดิม แต่คราวนี้พอนำเงินกลับมาบ้าน ก็ถูกเรียกเก็บทรัพย์สินทั้งหมดนั้นเข้าสู่ท้องพระคลัง
ครั้งนั้น มีพระสาวก รูปหนึ่งของ พระกกุสันธะพุทธเจ้า  ออกจากญาณสมาบัติ ก็ตรวจดูสรรพสัตว์ ด้วยทิพยจักษุ ก็พบ มาฆมาณพ เข้าข่ายญาณก็ทราบว่าอนาคตจะได้เป็นพระสัมมาสัมพุทธเจ้า  ก็เหาะไปโปรดในทางที่มาณพกำลังเดินทางมา เมื่อมาณพเดินมาพบพระสาวกนี้ ก็เกิดเลื่อมใส จิตใจปลาบปลื้ม จึงได้ถวายทรัพย์สินทั้งหมดและอธิษฐานขอให้ได้เป็นพระพุทธเจ้าในอนาคต เมื่อพระสาวกได้รับของและกล่าวอนุโมทนาแล้ว ก็เหาะกลับไป ในที่ที่ถวายทานเกิดต้นกัลปพฤกษ์ 1 ต้น และมาณพนั้นก็ได้อาศัยต้นไม้นี้เลี้ยงชีพสืบมา
วันหนึ่งกษัตริย์เมืองโกสัมพี พร้อมทั้งเหล่าข้าราชบริพาร เสด็จผ่านมาเห็นมาณพอยู่ใต้ต้นกัลปพฤกษ์ ก็เกิดความสนใจเข้าไปทอดพระเนตร ก็ถูกเทวดา ที่ทำหน้าที่รักษาอยู่ไม่ให้เข้าไป  พระองค์จึงทรงกริ้ว สั่งให้ทหารทำการเผา แต่ก็เกิดมีดอกบัวเกิดขึ้นมารองรับมาณพนั้น  จึงสั่งให้ทหารจับมาณพ ไปโยนทิ้งลงน้ำ  ก็เกิดอัศจรรย์มีดอกบัวผุดขึ้นมารองรับ ทำให้มาณพนั้นไม่ได้รับอันตรายใดๆ  กษัตริย์จึงถามกับมาณพนั้นว่า ใครให้ต้นกัลปพฤกษ์มา มาณพจึงเล่าความจริงให้ฟัง แต่กษัตริย์ไม่เชื่อ รับสั่งให้มาณพนำพระสาวกรูปนั้นมายืนยัน  มาณพจึงอธิษฐานถึงพระสาวกนั้น  พระสาวกรูปนั้นทราบด้วยทิพยจักษุ ก็เหาะมาและบอกกล่าวถึงโทษของการประทุษร้ายมาณพนี้ จะทำให้บ้านเมืองจมลงในแผ่นดิน  กษัตริย์ได้ฟังดังนั้นก็กลัว จึงขอโทษและยกให้มาณพเป็นน้องชายของพระองค์
พระรังสีมุนีสัมพุทธเจ้ามีพระวรกายสูง 60 ศอก มีพระชนมายุ 5 พันปี และมีพระพุทธรัศมีสีทอง สว่างทั้งกลางวันและกลางคืน
จดหมายลูกโซ่
จดหมายลูกโซ่บางอย่างมีลักษณะหลอกลวงต้มตุ๋นให้ส่งเงิน เช่น คุณเป็นผู้โชคดี หรือมีผู้ส่งเงินมาให้คุณ แต่คุณต้องชำระค่าธรรมเนียม เป็นต้น ซึ่งผิดกฎหมายในหลายประเทศรวมถึงสหรัฐอเมริกา
แฟนเพื่อน
"แฟนเพื่อน" คือซิงเกิลของภคมน บุณยะภูติ หรือ ลูกโป่ง นักร้องหญิงชาวไทยจากรายการทรู อะคาเดมี่ แฟนเทเชีย ซีซั่นที่ 4 ได้แต่งขึ้นทีมงานเพลงจาก Together และผลิตขึ้นโดยธนวิตต์ สุตมุขสำหรับอัลบั้มเดี่ยวชุดแรกของลูกโป่ง
"แฟนเพื่อน" ได้มีการเปิดครั้งแรกเมื่อวันที่ 22 กุมภาพันธ์ พ.ศ. 2551 โดยเป็นซิงเกิลที่ 2 จากอัลบั้ม เพลงนี้มีเนื้อหาที่โดนใจของหลายๆคนและมีทำนองเพลงที่ติดหู ทำให้เพลงนี้เป็นเพลงที่ประสบความสำเร็จอย่างมากและเป็นเพลงที่ประสบความสำเร็จมากที่สุดของลูกโป่ง สามารถเข้าไป 5 อันดับแรกของหลายชาร์ตในประเทศไทยและสามารถขึ้นไปสู่อันดับสูงสุดของชาร์ตทรู มิวสิกท็อป 20, Youth Lady.หาดใหญ่, และซี-รีเควสต์ ฮิตซ์ 20 จ.จันทบุรีได้ถึง 5 สัปดาห์
มิวสิกวิดีโอ
มิวสิกวิดีโอเพลง "แฟนเพื่อน" ได้ถ่ายทำที่อุทยานแห่งชาติเขาใหญ่ เมื่อวันที่ 26 กุมภาพันธ์ พ.ศ. 2551 ซึ่งได้ออกฉายครั้งแรกเมื่อวันที่ 26 มีนาคม พ.ศ. 2551 ทางช่องต่างๆของทรูวิชั่นส์ ซึ่งมิวสิกวิดีโอได้มีส่วนที่เป็นตัวลูกโป่งร้องเพลงและเป็นเรื่องราวสลับกันไป โดยในส่วนเรื่องราวจะมีเนื้อหาที่ค่อนข้างซับซ้อน เป็นเรื่องราวของคู่รัก 2 คู่และหญิงสาวอีกหนึ่งคนซึ่งเป็นเพื่อนกัน แต่ภายหลังก็กลับไปแอบรักแฟนของเพื่อน แล้วก็รู้ในที่สุดจึงเป็นจุดจบมิตรภาพของ 5 คนนั้น นอกจากนั้นยังมีมิวสิกวิดีโอเวอร์ชันอื่นโดยเป็นคาราโอเกะได้บรรจุอยู่ในอัลบั้มครัชออน! แผ่นวิดีโอซีดีและคาราโอเกะนี้สามารถขึ้นไปอยู่อันดับ 2 ในชาร์ต Blu-o Karaoke Chart ที่สยามพารากอนได้
ตำบลหันตรา
ตำบลหันตรา เป็นตำบล และทุ่งในอำเภอพระนครศรีอยุธยา จังหวัดพระนครศรีอยุธยา
ประวัติศาสตร์
ตำบลหันตราเป็นสถานที่ทางประวัติศาสตร์ตั้งชื่อตามทุ่งที่มีชื่อเดียวกัน เดิมเรียกว่า "ทุ่งอุทัย" และยังเป็นที่ประสูติของ สมเด็จพระบรมไตรโลกนาถ พระมหากษัตริย์องค์ที่ 8 แห่งอาณาจักรอยุธยา และรัชกาลที่ 5 แห่งราชวงศ์สุพรรณภูมิ ในปี พ.ศ. 1974
ทุ่งหันตราในสมัยอยุธยาเป็นนาข้าวหลวงและใช้เป็นสถานที่ประกอบพระราชพิธีแรกนาขวัญ และยังใช้เป็นสถานที่ฝึกทหาร จึงได้ชื่อว่า "ทุ่งหาญกล้า" ต่อมาเรียกเพี้ยนเป็น "ทุ่งหันตรา" มาจนถึงปัจจุบัน
ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร พระองค์เคยประกอบพระราชกรณียกิจที่นี่หลายครั้ง
ภูมิศาสตร์
ภูมิประเทศของตำบลหันตราเป็นที่ราบลุ่ม แม่น้ำหันตรารับน้ำจากแม่น้ำป่าสักที่ไหลผ่านทุกหมู่บ้านในพื้นที่ มีน้ำขังในฤดูฝนและมีน้ำท่วมประมาณ 2-3 เดือนต่อปี
ตำบลหันตราตั้งอยู่ทางทิศตะวันออกเฉียงใต้ของอำเภอพระนครศรีอยุธยา ห่างจากตัวเมืองอยุธยาประมาณ 5 km
มีอาณาเขตติดต่อกับตำบลอื่น (จากทิศเหนือตามเข็มนาฬิกา) ได้แก่ ตำบลบ้านเกาะ อำเภอพระนครศรีอยุธยา ตำบลธนู และตำบลข้าวเม่าใน อำเภออุทัย และตำบลไผ่ลิง อำเภอพระนครศรีอยุธยา
การแบ่งเขตการปกครอง
ตำบลหันตราบริหารงานโดยองค์กรปกครองส่วนท้องถิ่น 2 แห่ง ได้แก่ เทศบาลเมืองอโยธยา และองค์การบริหารส่วนตำบลหันตรา
ในพื้นที่ยังแบ่งออกเป็น 6 หมู่บ้าน ได้แก่
การเดินทาง
ทางหลวงแผ่นดินหมายเลข 32 มักเรียกขานว่า ทางหลวงสายเอเชีย
สกุล
สกุล อาจหมายถึง
ประเทศจีนในโอลิมปิกฤดูร้อน 2016
สาธารณรัฐประชาชนจีน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559
มวยสากลสมัครเล่น
นักกีฬามวยสากลสมัครเล่นจากประเทศจีนที่ได้รับโควตามีดังนี้
หัวแร้ง
thumb|หัวแร้งไฟฟ้า thumb|หัวแร้งแก็ส หัวแร้ง (soldering iron) เป็นเครื่องมือที่ใช้ในการบัดกรี โดยให้ความร้อนกับสารบัดกรี จนหลอมเหลวและไหลเข้าไปเชื่อมชิ้นงานโลหะเข้าด้วยกัน
หัวแร้ง มีส่วนประกอบเป็นปลายโลหะที่ให้ความร้อน และด้ามจับที่เป็นฉนวนความร้อน โดยทั่วไปจะสร้างความร้อนด้วยไฟฟ้า (ใช้ไฟบ้านหรือไฟแบตเตอรี่ กับลวดความร้อน) บางแบบจะใช้การเผาใหม้ของแก็ส (โดยมีถังแก็สขนาดเล็กอยู่ภายใน) หรือแบบโบราณซึ่งหัวแร้งเป็นเพียงแท่งโลหะมีด้ามจับ โดยต้องนำไปเผาไฟก่อนใช้งาน
การใช้งานส่วนใหญ่ หัวแร้งจะใช้ในการประกอบ, เชื่อมต่อ, ติดตั้ง หรือซ่อมแซมอุปกรณ์อิเล็กทรอนิกส์ด้วยมือ
จักรพรรดิสุยเหวิน
สมเด็จพระจักรพรรดิสุยเหวินตี้ (Emperor Sui-Wendi) มีพระนามเดิมว่า หยางเจียน ประสูติเมื่อปี ค.ศ. 541 (พ.ศ. 1084) เป็นขุนนางในราชวงศ์เป่ยโจว (โจวเหนือ) ทรงอภิเษกกับ ตู๋กูเจียหลัวบุตรสาวของตู๋กูซิ่น(ภายหน้าคือเหวินเสี้ยนฮองเฮาแห่งราชวงศ์สุย) ต่อมาพระราชบุตรสาวของพระองค์”หยางลี่ฮัว”ได้เป็นมเหสี(ฮองเฮา)แห่งราชวงศ์เป่ยโจว เมื่อจักรพรรดิโจวเสวียนตี้สวรรคต ทำให้จักรพรรดิโจวจิ้งตี้พระราชโอรสผู้เยาว์วัยได้ขึ้นครองราชย์เป็นจักรพรรดิแห่งราชวงศ์เป่ยโจว พระองค์เห็นโอกาสจึงเข้ายึดราชบัลลังก์ และสถาปนาพระองค์เองเป็นจักรพรรดิสุยเหวินตี้ เมื่อ ค.ศ. 581 (พ.ศ. 1124) ขณะพระชนม์ 40 พรรษา
จักรพรรดิสุยเหวินตี้ ทรงสถาปนาหยางหย่ง พระราชโอรสองค์โตเป็นองค์รัชทายาท แต่เนื่องจากหยางหย่งลุ่มหลงในอำนาจ จึงปลดออกและสถาปนาหยางกว่างพระราชโอรสองค์รองเป็นองค์รัชทายาทแทน
541600
ตันดัก
ตันดัก (Tandag; ชื่ออย่างเป็นทางการ: City of Tandag) เป็นเมืองศูนย์กลางประจำจังหวัดตีโมกซูรีเกา ประเทศฟิลิปปินส์ ในปี ค.ศ. 2015 มีประชากรทั้งหมด 56,364 คน เป็นที่ตั้งของงาน "เทศกาลดีวาตาฮัน" ซึ่งจัดขึ้นในสัปดาห์ที่ 3 ของเดือนมกราคม นอกจากนี้ยังฉลองงาน "Araw ng Tandag" ซึ่งจัดขึ้นทุกวันที่ 10 กันยายนของทุกปี
กิจกรรมหลักทางเศรษฐกิจได้แก่ เกษตรกรรม และประมง ผลผลิตหลักได้แก่ ข้าว ข้าวโพด และมะพร้าว การขนส่ง มีท่าอากาศยานตันดักและท่าเรือทะเล